ਲਿਲੀ ਇਵਾਨੋਵਾ
ਲਿਲਯਾਨਾ ਇਵਾਨੋਵਾ ਪੈਟਰੋਵਾ ( (ਜਨਮ ਅਪ੍ਰੈਲ 24, 1939 ਨੂੰ ਕੁਬਰਤ ਵਿਖੇ) ਜਿਸਨੂੰ ਕਿ ਲਿਲੀ ਇਵਾਨੋਵਾ () ਕਿਹਾ ਜਾਂਦਾ ਹੈ, ਬੁਲਗਾਰੀਆ ਦੇਸ਼ ਦੀ ਇੱਕ ਮਸ਼ਹੂਰ ਗਾਇਕਾ ਹੈ। ਉਹ ਬੁਲਗਾਰੀਆ ਦੀਆਂ ਪ੍ਰਸਿੱਧ ਗਾਇਕਾਵਾਂ ਵਿੱਚੋਂ ਇੱਕ ਹੈ। ਉਸਦੇ ਪ੍ਰਸਿੱਧ ਗੀਤ ਹਨ "Панаири" (ਅੰਗਰੇਜ਼ੀ:"Fairs"), "Щурче" ("A Cricket"), "Стари мой приятелю" ("My Good Old Friend"), "Ветрове" ("Winds"), "Без правила" ("No Rules"), "Детелини" ("Clovers"), "Осъдени души" ("Doomed Souls"), "Наше лято" ("Our Summer"), "За тебе бях" ("To You I Meant"), "Хризантеми" ("Chrysanthemums"), "Camino",  "Море на младостта" ("Sea of Youth") ਅਤੇ ਉਸਦਾ ਪ੍ਰਸਿੱਧ ਰੂਸੀ "Забудь обратную дорогу" ("Forget the Road Back")।

ਕਲਾਕਾਰੀ

ਗਾਉਣ ਦਾ ਢੰਗ ਅਤੇ ਆਵਾਜ਼

ਇਵਾਨੋਵਾ ਨੇ ਇਤਾਲਵੀ, ਫ਼ਰੈਂਚ ਅਤੇ ਰੂਸੀ ਭਾਸ਼ਾ ਦੇ ਪ੍ਰਸਿੱਧ ਗੀਤਾਂ ਨਾਲ ਗਾਉਣਾ ਸ਼ੁਰੂ ਕੀਤਾ ਸੀ। ਉਸਦੇ ਗਾਉਣ ਦਾ ਢੰਗ ਵਿਲੱਖਣ ਹੈ, ਉਸਦੇ ਗੀਤਾਂ ਦੇ ਬੋਲ ਬਹੁਤ ਡੂੰਘੇ ਅਰਥਾਂ ਵਾਲੇ ਅਤੇ ਯਾਦਗਾਰੀ ਹੁੰਦੇ ਹਨ।   1960 ਦੇ ਦਹਾਕੇ ਦੌਰਾਨ ਗਾਏ ਗਏ ਉਸਦੇ ਗੀਤਾਂ ਨੂੰ ਬਹੁਤ ਪ੍ਰਸਿੱਧੀ ਮਿਲੀ ਅਤੇ ਉਸਦੇ ਗੀਤ ਕਈ ਮੌਕਿਆਂ 'ਤੇ ਗਾਏ ਜਾਂਦੇ ਰਹੇ ਸਨ। ਫਿਰ ਬਾਅਦ ਵਿੱਚ ਉਸਨੇ ਆਪਣੇ ਸੰਗੀਤਸਾਜ਼ਾਂ ਨਾਲ ਲਾਈਵ ਗਾਉਣਾ ਸ਼ੁਰੂ ਕਰ ਦਿੱਤਾ ਸੀ।

ਡਿਸਕੋਗ੍ਰਾਫ਼ੀ

ਇਵਾਨੋਵਾ 35 ਐਲਬਮਾਂ ਰਿਕਾਰਡ ਅਤੇ ਪ੍ਰਦਰਸ਼ਿਤ (ਰਿਲੀਜ਼) ਕਰ ਚੁੱਕੀ ਹੈ ਅਤੇ ਉਸਨੇ 29 ਸਿੰਗਲ ਟਰੈਕ ਵੱਖ-ਵੱਖ ਦੇਸ਼ਾਂ ਵਿੱਚ ਰਿਲੀਜ਼ ਵੀ ਕੀਤੇ ਹਨ। ਉਸਦੀਆਂ ਐਲਬਮਾਂ ਦੀ ਵਿਕਰੀ ਦੇ ਸੰਬੰਧ ਵਿੱਚ ਸਹੀ ਅੰਕਡ਼ੇ ਨਹੀਂ ਮਿਲਦੇ। ਪਰ ਉਸਦੀ ਹਰ ਐਲਬਮ ਦੀ ਵਿਕਰੀ ਬਹੁਤ ਜ਼ਿਆਦਾ ਹੁੰਦੀ ਸੀ। ਇੱਕ ਇਤਾਲਵੀ ਮੈਗਜ਼ੀਨ ਲ'ਯੂਰੋਪਿਓ ਨੇ ਲਿਖਿਆ ਹੈ ਕਿ ਉਹ 10 ਮਿਲੀਅਨ ਕਾਪੀਆਂ ਯੂਐੱਸਐੱਸਆਰ ਵਿੱਚ ਵੇਚ ਚੁੱਕੀ ਹੈ।

ਪ੍ਰੋਗਰਾਮ ਅਤੇ ਹੋਰ ਟੂਰ
ਇਵਾਨੋਵਾ 11,000 ਤੋਂ ਵੀ ਜ਼ਿਆਦਾ ਸੰਮੇਲਨਾਂ ਵਿੱਚ ਹਿੱਸਾ ਲੈ ਚੁੱਕੀ ਹੈ ਅਤੇ ਉਹ ਵਿਦੇਸ਼ਾਂ ਵਿੱਚ ਵੀ ਜਾ ਚੁੱਕੀ ਹੈ, ਖ਼ਾਸ ਕਰਕੇ ਯੂਐੱਸਐੱਸਆਰ ਵਿੱਚ। ਇਸ ਤੋਂ ਇਲਾਵਾ ਉਸਨੇ ਜਰਮਨੀ, ਕਿਊਬਾ, ਜਪਾਨ, ਤੁਰਕੀ, ਚੈੱਕ ਗਣਰਾਜ, ਯੂਗੋਸਲਾਵੀਆ, ਹੰਗਰੀ, ਪੋਲੈਂਡ, ਗਰੀਸ, ਪੁਰਤਗਾਲ, ਬ੍ਰਾਜ਼ੀਲ ਆਦਿ ਦੇਸ਼ਾਂ ਵਿੱਚ ਵੀ ਸਮੇਂ-ਸਮੇਂ 'ਤੇ  ਗਾਇਆ ਹੈ। ਇਸ ਤੋਂ ਬਿਨਾਂ ਉਹ ਕੈਨੇਡਾ ਅਤੇ ਅਮਰੀਕਾ ਵਿੱਚ ਵੀ ਜਾ ਚੁੱਕੀ ਹੈ।

ਹਵਾਲੇ

ਬਾਹਰੀ ਕਡ਼ੀਆਂ
 ਲਿਲੀ ਇਵਾਨੋਵਾ ਦੀ ਆਪਣੀ ਵੈੱਬਸਾਈਟ (ਅੰਗਰੇਜ਼ੀ ਵਿੱਚ) 
 

ਜਨਮ 1939
ਜ਼ਿੰਦਾ ਲੋਕ
ਬੁਲਗਾਰੀਆਈ ਪੌਪ ਗਾਇਕ
ਬੁਲਗਾਰੀਆਈ ਗਾਇਕਾ